**МЕТОДИКА**

**ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ РЕФЕРИРАЩИ КЪМ ИНДЕКС TTF**

**в процедура с предмет:**

*„****Доставка на втечнен природен газ (LNG) за нуждите на „Булгаргаз“ ЕАД за 2024 г.****“*

**Комплексната оценка на офертите (KO) ще се определя като сумарна стойност на четири показателя по формулата:**

**КO=K1+K2,**

където:

К1 е предложената цена

К2 са предложените условия за плащане

Оценката по всеки показател се определя, както следва:

**К1 Ценово предложение**

Относителна тежест на показателя в комплексната оценка е 70 точки.

Максимален възможен брой точки по комплексната оценка ще получи офертата на участника, който е предложил най-ниската цена. Най-ниска цена е предложената цена с най-голяма отстъпка в евро за MWh към TTF front month.

За целите на оценката ще се пресмятат предоставени отстъпки към индекс TTF fm за всеки месец поотделно, като ще бъде използвана стойността на борсовите индекси към датата на отваряне на офертите.

Оценката по този показател се изчислява по следната формула:

**К1 = (nХ/nMax)\*70**, където,

**nХ** – е предложената отстъпка на конкретния участник

**nMax** – е най-високата отстъпка, от всички оферти с цени рефериращи към TTF fm

**К2 Условия за плащане**

Относителна тежест в комплексната оценка е 30 точки.

Максимален възможен брой точки по показател К2 ще получи офертата на участник, който е предложил най-изгодни условия за плащане. Най-изгодни условия за плащане са: най-нисък % авансово плащане и най-дълъг срок за плащане след доставката.

Оценката по този показател се определя въз основа на сумарната стойност на два подпоказателя, по формулата:

**К2=K2.1+К2.2,** където:

**К2.1** е размер на авансовото плащане в % от цената

**К2.2** е срок за плащане на цената след доставката, определен в дни.

**Начин за определяне на оценката по подпоказатели К2.1 и К2.2:**

|  |  |
| --- | --- |
| **К2.1 Авансово плащане** | **Точки** |
|  50% | 1 |
| до 40% | 2 |
| до 30 % | 5 |
| до 20 % | 10 |
| до 10% | 15 |
| **К2.2 Срок за плащане след последен ден на доставка** | **Точки** |
| Под 10 дни | 1 |
| 10-12 дни  | 8 |
| 13 дни | 11 |
| 14-15 дни  | 13 |
| над 15 дни  | 15 |

**Крайно класиране**

Крайното класиране на допуснатите оферти се извършва в низходящ ред, на база получената комплексна оценка за всяка оферта. На първо място се класира участникът, чиято оферта е получила най-висока комплексна оценка (най-голям брой точки).

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

• по-ниска предложена цена при по-висока предложена отстъпка в EUR за MWh към TTF front month;

• по-изгодни условия за плащане;

• по-изгодни условия за доставка.